b'\n_START_ARTICLE_\nMichael Reiziger\n_START_PARAGRAPH_\nMichael Reiziger (s. 3. toukokuuta 1973) on alankomaalainen maajoukkuejalkapalloilija. H\xc3\xa4n pelasi keskuspuolustajan tai oikean laitapuolustajan paikalla._NEWLINE_Reiziger oli 1990-luvun puoliv\xc3\xa4lin tiet\xc3\xa4miss\xc3\xa4 mukana muun muassa Mestarien liigan voittaneessa Ajaxin joukkueessa. 1996 h\xc3\xa4n siirtyi AC Milaniin, miss\xc3\xa4 oloa s\xc3\xa4vyttiv\xc3\xa4t loukkaantumiset. Milanista tie vei loukkaantumisten kautta FC Barcelonaan. Barcassa h\xc3\xa4n voitti kaksi kertaa Espanjan mestaruuden ja kerran Espanjan Cupin. 2004 h\xc3\xa4n siirtyi Englantiin Middlesbroughiin vapaalla siirrolla, mutta k\xc3\xa4rsi siell\xc3\xa4kin loukkaantumisista. 31. elokuuta 2005 h\xc3\xa4n siirtyi kotimaansa Eredivisien PSV Eindhoveniin, jota h\xc3\xa4n edusti kaksi kautta. H\xc3\xa4n lopetti aktiiviuransa vuonna 2007._NEWLINE_Alankomaiden maajoukkueessa Reiziger debytoi 12. lokakuuta 1994 Norjaa vastaan. H\xc3\xa4n lopetti maajoukkueuransa EM-kisojen 2004 j\xc3\xa4lkeen. Otteluita h\xc3\xa4nelle kertyi maajoukkueessa 72 kappaletta ja yhden kerran h\xc3\xa4n onnistui maalinteossa.'